stanford-oval/wikipedia huggingface dataset:
Mordecai Richler

| Mordecai Richler> Henkilötiedot |
| --- | --- |
Syntynyt: 27. tammikuuta 1931 Montreal, Kanada
Kuollut: 3. heinäkuuta 2001 (70 vuotta) Montreal, Kanada
Ammatti:  kirjailija, käsikirjoittaja
Kirjailija
Äidinkieli: englanti
Esikoisteos:  Son of a Smaller Hero (1955)
Palkinnot
 Kenraalikuvernöörin palkinto (1968, 1971) 
Aiheesta muualla
Löydä lisää kirjailijoitaKirjallisuuden teemasivulta
Mordecai Richler (27. tammikuuta 1931 Montreal, Kanada – 3. heinäkuuta 2001 Montreal, Kanada) oli kanadalainen kirjailija lastenkirjailija ja käsikirjoittaja.
Mordecai Richler syntyi 1931 Montrealin juutalaisalueella. Hän sai ortodoksijuutalaisen kasvatuksen, mutta tunsi itsensä jo 12-vuotiaana ateistiksi, mikä raivustutti hänen perheensä. Richler opiskeli hetken Montrealin Sir George Williamsin yliopistossa pääaineen englanti. Hän halusi kuitenkin jo tuolloin kirjailijaksi ja jätti koulun kesken. Richler asui 1951–1952 Pariisissa, missä sai vaikutteita eksistentialistikirjailijoilta. Hän palasi 1952 Kanadaan ja julkaisi 1954 ensimmäisen romaaninsa, The Acrobats. Pian Richler muutti Lontooseen, missä asui 1970-luvulle saakka.
Richlerin ensimmäiset Britanniassa tehdyt romaaninsa, Son of a Smaller Hero (1955) ja A Choice of Enemies (1957) käsittelivät hänen nuorena kärimäänsä köyhyyttä ja antisemitismiä. Richler julkaisi 1959 romaanin The Apprenticeship of Duddy Kravitz, joka oli kasvutarina kunnianhimoisesta nuoresta miehestä, joka yhdistää materiaalisen omistuksen henkilökohtaiseen menestykseen. Romaani sai laajempaa huomiota vasta 1974, kun siitä tehtiin elokuvaversio, jota Richler itse oli käsikirjoittamassa. Käsikirjoitus oli Oscar-ehdokkaana.
Richler palkittiin vuoden 1968 romaanista Cocksure Kenraalikuvernöörin kirjallisuuspalkinnolla. Kirja aiheutti kuitenkin myös ristiriitaisia arvosteluja rohkean seksin kuvaamisen ja kielenkäytön takia. Sitä kutsuttiin muun muassa ”likaiseksi”, minkä takia brittiläinen W H Smith -ketju ei ottanut sitä myyntiin. Richler sai 1971 toistamiseen Kenraalikuvernöörin palkinnon, tällä kertaa romaanista St. Urbain’s Horseman. Hän muutti 1972 takaisin Kanadaan.
Romaanien lisäksi Richler kirjoitti myös muita teoksia. Hän julkaisi 1970-luvulla humoristisen esseekokoelman Notes on an Endangered Species and Others (1974) ja ensimmäisen osan lastenkirjasarjastaan, jossa pääosassa oli Jaakko Kakkonen. Hänen myöhempiä romaanejaan olivat Joshua Then and Now (1980), Solomon Gursky Was Here (1989) ja Harvey’s Version (1998).
Richler oli kahdesti naimisissa. Hänen ensimmäinen avioliittonsa oli lyhyt, mutta 1960 hän nai kanadalaisen mallin Florence Woodin. He saivat viisi lasta ja olivat naimisissa Richlerin kuolemaan asti. Richler kuoli 2001 montrealilaisessa sairaalassa munuaissyövän aiheuttamiin komplikaatioihin.
Palkinnot ja tunnustukset

Kenraalikuvernöörin palkinto 1968, 1971
Kansainyhteisön kirjailijapalkinto 1990
Suomennetut teokset

Jaakko Kakkonen kohtaa Hirveän Irvihampaan (Jacob Two-Two meets the Hooded Fang), suom. Kersti Juva, Helsinki:  Otava 1979 ISBN
Aiheesta muualla

Mordecai Richler Canadian Encyclopediassa (Arkistoitu – Internet Archive). (englanniksi)
Mordecai Richler Internet Movie Databasessa. (englanniksi)
Monster Tour

Monster Tour oli yhdysvaltalaisen rockmusiikkia esittävän Kiss-yhtyeen maailmankiertue. Kiertue promotoi yhtyeen syksyllä 2012 julkaisemaa, 20. studioalbumia Monster.
Kiertue käynnistyi 7. marraskuuta 2012 Etelä-Amerikasta, jossa yhtye konsertoi Buenos Airesin River Plate Stadiumilla. Vuoden 2013 keväällä yhtye aloitti kiertueen Australian-osuuden Perthistä ja toukokuun alussa Euroopan-osion Tukholmasta. Kiss konsertoi kiertueen Euroopan-osiolla myös Suomessa, Helsingin Hartwall Areenalla 3. kesäkuuta. Euroopan-osion käynnistyessä Kiss otti käyttöönsä myös uuden Spider-lavarakennelman ja uudet hydrauliset nostimet, joilla yhtyeen jäsenet voidaan nostaa useiden metrien korkeuteen seisomakatsomon yleisön ylle.
Kiertueen Pohjois-Amerikan-osio käynnistyi vuoden 2013 heinäkuussa Kanadan Victoriasta, minkä jälkeen yhtye jatkoi kiertuetta syksyllä Japaniin.
Kiertueen settilista

| --- | --- |
 Etelä-Amerikka "Detroit Rock City"  "Shout It Out Loud"  "Calling Dr. Love"  "Hell or Hallelujah"  "Wall of Sound"  "Hotter Than Hell"  "I Love It Loud"  "Outta This World"  "God of Thunder"  "Psycho Circus"  "War Machine"  "Love Gun"  "Black Diamond" Encore: "Lick It Up"  "I Was Made For Lovin You"  "Rock and Roll All Nite" :  Eurooppa "Psycho Circus"  "Shout It Out Loud"  "Let Me Go, Rock 'n' Roll"  "I Love It Loud"  "Hell or Hallelujah"  "War Machine"  "Heaven's on Fire"  "Deuce"  "Say Yeah"  "Shock Me"  "Outta This World"  "God of Thunder"  "Lick It Up"  "Love Gun"  "Rock and Roll All Nite" Encore: "Detroit Rock City"  "I Was Made For Lovin You"  "Black Diamond"
Kiertueen settilista > Australia

"Detroit Rock City"
"Shout It Out Loud"
"Deuce"
"Firehouse"
"Hell or Hallelujah"
"Calling Dr. Love"
"Outta This World"
"Psycho Circus"
"I Love It Loud"
"Shandi"
"Crazy Crazy Nights"
"War Machine"
"Love Gun"
"Rock and Roll All Nite"
Encore:
"Lick It Up"
"Black Diamond"
Lämmittelijät

Diva Demolition (Australia)
Thin Lizzy (Australia)
Mötley Crüe (Australia)
Reckless Love (Suomi)
Kvelertak (Stavanger)
Ingenting (Stavanger)
Five Finger Death Punch (Kööpenhamina, Berliini)
Rival Sons (Zürich)
Shinedown (Kanada)
Leogun (Yhdysvallat)
Satan Takes A Holiday (Ruotsi)
Hardcore Superstar (Ruotsi)
Mörby centrum

Kauppakeskus
Metroaseman sisäänkäynti
Mörby centrum on kauppakeskus ja Tunnelbanan asema Danderydin kunnassa Ruotsissa. Ensimmäiset osat Mörby centrumista rakennettiin 1960-luvun alussa. Aluetta on sen jälkeen rakennettu ja kehitetty edelleen.
Tunnelbanan asema avattiin 29. tammikuuta 1978. Matkaa Slussenin asemalle kertyy 11,1 kilometriä. Laiturihalli sijaitsee kalliossa 20–22 metrin syvyydessä. Lippuhalli sijaitsee Mörbyplanilla, aivan ostoskeskuksen sisäänkäyntiä vastapäätä. Asemalla on Karin Ekin ja Gösta Wesselin taidetta. Vuonna 2013 asemaa käytti arkisin 18 100 matkustajaa päivässä.
Aiheesta muualla

Wikimedia Commonsissa on kuvia tai muita tiedostoja aiheesta .
Kauppakeskuksen kotisivut (ruotsiksi)
Pöytään ja vuoteeseen

| Pöytään ja vuoteeseen> Como agua para chocolate.Alkuperäisteos |
| --- | --- |
Kirjailija:  Laura Esquivel
Kieli:  espanja
Genre:  rakkausromaani
Julkaistu:  1989
Suomennos
Suomentaja:  Sanna Pernu
Kustantaja:  WSOY
Julkaistu:  1993
Sivumäärä:  215
ISBN:  951-018-590-6
Löydä lisää kirjojaKirjallisuuden teemasivulta
Pöytään ja vuoteeseen (esp. Como agua para chocolate) on meksikolaisen kirjailija Laura Esquivelin kirjoittama romaani, joka julkaistiin tekijän kotimaassa vuonna 1989. Se on rakkausromaani, jossa keskeisiä teemoja ovat ruoka ja ruoanlaitto. Kirjan alkuperäinen nimi Como agua para chocolate tarkoittaa sananmukaisesti käännettynä ”Kuin suklaa suhteessa veteen”. Esquivel tarkoittaa sillä, että ellei saa sitä, jota rakastaa, on kuin joutuisi tyytymään suklaan sijasta veteen.[lähde? ]
Kirja kertoo siitä, kuinka De la Garzan perheen kolmesta tyttärestä nuorin, Tita, joutuu huolehtimaan ikääntyvästä leskiäidistään. Tarina tuo mieleen Federico Garcia Lorcan näytelmän Bernarda Alban talo, jossa voimakastahtoinen äiti yrittää kahlita nuorimman sisaruksista kieltämällä tätä rakastamasta miestä, jonka hän haluaa naittaa toiselle sisarelle.[lähde? ]
Romaani on käännetty 35 kielelle, ja se teki historiaa pysyttelemällä myyntilistojen kärjessä Yhdysvalloissa sekä englanniksi että espanjaksi. Kirjasta on tehty myös elokuvaversio Suklaata iholla. Elokuvan ohjasi Alfonso Arau, jonka kanssa Esquivel oli naimisissa.[lähde? ]
Púca

Púca, joka tunnetaan myös nimillä Phooka, Puka ja Pooka, on Irlannin, Skotlannin ja Walesin kelttiläisessä mytologiassa henkiolento, joka pystyy ottamaan eri eläinten hahmon. Se esiintyy usein mustan hevosen muodossa ja houkuttelee varomattomia ohikulkijoita ratsastamaan itsellään. Kun kulkija nousee sen selkään, Púca lähtee hurjaan laukkaan läpi soiden ja piikkipensaiden ja lennättää lopulta ratsastajan ojaan.  Vaikka Púca tekee mielellään ihmisille kepposia tai säikäyttelee heitä, se ei ole todellisuudessa pahansuopa.
Pühajärve

Pühajärven vaakuna.
Pühajärve on entinen kunta Valgamaalla Virossa. Vuonna 1992 kunnassa oli 1 977 asukasta ja sen pinta-ala oli 213 neliökilometriä. Pühajärven kunta ja Otepään kaupunki yhdistyivät Otepään kunnaksi vuonna 1999.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Pühajärve vald
Konsubstantiaatio

Konsubstantiaatio on kristinuskossa esiintyvä käsitys, että eukaristiassa eli ehtoollisessa leivällä ja viinillä on samanaikaisesti leivän ja viinin kaikki reaaliset ja metafyysiset ominaisuudet, vaikka nämä järjelle käsittämättömällä tavalla ovatkin yhtäaikaisesti Kristuksen ruumis ja veri. Käsityksen esitti Martti Luther, jonka mukaan katolisen kirkon opettama mukaan transsubstantiaatio-oppi on toivoton skolastinen yritys selittää mysteeri rationaalisesti: olennaista on vain, että Kristus jotenkin on läsnä.
Ehtoolliskäsitysten spektrissä konsubstantaatio edustaa välittävää kantaa transsubstantaation ja kalvinilaisen ehtoolliskäsityksen välillä.
Myyrmäen kirkko

| Myyrmäen kirkko |
| --- | --- |
 Sisäkuva Myyrmäen kirkosta
Sijainti:  Uomatie 1, Myyrmäki, Vantaa
Koordinaatit:  60°16.28′N, 24°51.242′E
Seurakunta:  Vantaankosken seurakunta
Rakentamisvuosi:  1984
Suunnittelija:  Juha Leiviskä
Materiaali:  julkisivu pääosin tiiltä
Istumapaikkoja:  450
Avoinna yleisölle :  suljettu väliaikaisesti
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Myyrmäen kirkko on Vantaan Myyrmäessä, Louhelan rautatieaseman kupeessa sijaitseva vuonna 1984 valmistunut kirkko.
Myyrmäen kirkko on Vantaankosken seurakunnan pääkirkko. Kirkkosalin lisäksi rakennuksessa on kaksi juhlasalia, kirkkoherranvirasto sekä useita monitoimitiloja pienempiin juhliin, kokouksiin ja muihin tilaisuuksiin. Kirkkosaliin mahtuu 350 henkeä, juhlasalien kanssa yli 500 henkeä.  Vuosittain kirkkoa käy katsomassa noin 1500 matkailijaa.
Sisäilmaongelmien vuoksi kirkko peruskorjattiin perusteellisesti 2023-2024. Kirkko aukesi käyttöön syyskuussa 2024.
Rakennus

Myyrmäen kirkon on suunnitellut arkkitehti ja akateemikko Juha Leiviskä. Kirkkoa on sanottu Valon kirkoksi. Sen levymäisten seinä- ja kattopintojen välistä siivilöityvä valo luo alati muuttuvia kuvioita sisätiloihin. Näennäisen satunnaisesti sijoitetut lukuisat lamput näyttävät leijuvan avarassa tilassa, ja kullanhohtoisina ne erottuvat kirkon muuten vaaleasta ja rauhallisesta sävymaailmasta. Kirkkorakennuksen ulkoseinät on vuorattu vaaleanruskeilla tiilillä. Kirkko kohoaa viereistä ratapengertä ja rautatieasemaa korkeammaksi. Kirkon kapea muoto säästi tontin valkovartista koivikkoa, joka sointuu kirkon polveileviin julkisivuihin.
Alttari, saarnastuolia vastaava puhujakoroke ja kastemalja ovat pitkällä sivulla, minkä vuoksi kaikki istumapaikat ovat suhteellisen lähellä alttarialuetta, jolloin puheen kuulee hyvin. Urut on sen sijaan sijoitettu lyhyelle sivulle, jolloin kirkkosali toimii hyvin musiikkisalina.
Kirkon alttariseinän tekstiilitaideteoksen Valoa kohti on suunnitellut kutsukilpailun voittanut Kristiina Nyrhinen.
Kirkkosalin hyvä akustiikka tarjoaa erinomaiset puitteet konserttien ja muiden musiikkitilaisuuksien järjestämiseen. Kolme sormiota ja 36 äänikertaa käsittävät urut ovat Kangasalan urkurakentamon vuonna 1986 rakentamat ja soinniltaan pääosin barokkityyliset.
Rakennus > Peruskorjaus

Sisäilmaongelmista kärsinyt kirkko oli pois käytöstä 2019-2024.
Myyrmäen kirkkoa korjattiin perusteellisesti ulkoa ja sisältä. Myös taloteknisiä järjestelmiä ja piharakenteita uusittiin. Kokoontumis- ja työtilojen ratkaisuja muokattiin monikäyttöisemmiksi tämän päivän tarpeisiin. Kirkon rakenneratkaisut ovat olleet tyypillisiä rakennusajankohdalle, mutta nykyisin ne on huomattu toimimattomiksi.
Korjauksessa huomioitiin rakennuksen arkkitehtoninen arvo. Kirkon ulkoasu ja kirkkosali säilyivät pääpiirteissään saman näköisinä.
Peruskorjauksen kustannukset olivat noin 17 miljoonaa euroa.
Aiheesta muualla

Kuvia tai muita tiedostoja aiheesta Myyrmäen kirkko Wikimedia Commonsissa
Polveilevaa julkisivua koillisesta.
Natalie Imbruglia

| Natalie Imbruglia |
| --- | --- |
 Natalie Imbruglia vuonna 2008.
Henkilötiedot
Syntynyt: 4. helmikuuta 1975 (ikä 49)
Ammatti:  laulaja, lauluntekijä, näyttelijä, malli
Muusikko
Laulukielet:  englanti
Aktiivisena:  1992– (näyttelijänä) 1997– (laulajana)
Tyylilajit:  pop, alternative rock
Levy-yhtiöt:  RCA / BMG (1997–2004)  Brightside / BMG (2004–2008)  Malabar / Island (2009–2010)
Aiheesta muualla
www.natalieimbruglia.com
  [ Muokkaa Wikidatassa ] [ ohje ]  
Natalie Jane Imbruglia (4. helmikuuta 1975) on australialainen laulaja, lauluntekijä, näyttelijä ja malli.
Natalie Imbruglian isä on italialainen ja äiti australialainen. Kylie Minoguen ja Jason Donovanin tavoin Imbrugliakin näytteli Neighbours-sarjassa ennen laulajan uraansa. Hänen vuonna 1997 ilmestynyt ensimmäinen singlensä ”Torn”, coverversio Ednaswap-yhtyeen kappaleesta, nousi Britannian singlelistalla toiseksi. Hänen Left of the Middle -albumiaan myytiin miljoonia kappaleita. Imbruglia näytteli Rowan Atkinsonin rinnalla vuonna 2003 valmistuneessa elokuvassa Johnny English, joka parodioi James Bond -elokuvia.
31. joulukuuta 2003 Imbruglia meni naimisiin poikaystävänsä, Silverchair-yhtyeen laulaja Daniel Johnsin kanssa. Hän ilmoitti eroavansa miehestään tammikuussa 2008. Hän tuli koeputkihedelmöityksellä ja spermalahjoituksella raskaaksi ja esikoispoika syntyi lokakuussa 2019.
Filmografia

Neighbours (1992–1994) – Beth Brennan (televisiosarja)
Law of the Land (1997) – Faye Watson (televisiosarja
Legend of the Lost Tribe  – Koala (ääni) (2002) (animaatio)
Johnny English (2003) – Lorna Campbell
Closed for Winter (2009) – Elise Silverton
Aiheesta muualla

Natalie Imbruglian virallinen kotisivu
Natalie Imbruglia Internet Movie Databasessa. (englanniksi)
Konsuli

Konsuli voi tarkoittaa ainakin seuraavia:
konsuli, korkein virka antiikin Roomassa tasavallan aikana
konsuli, Ranskaa vuosina 1799–1804 hallinneen konsulaatin jäsen
konsuli, valtion edustaja toisessa valtiossa (ks. konsulaatti)
konsuli, Suomessa myönnettävä arvonimi
Konsuli, Gian Carlo Menottin säveltämä ooppera
Nagqu

| Nagqu (tiibetiksi ནག་ཆུ་ཁྱེར, Nagqu Chongkyêr kiin>  那曲市, Nàqū Shì) |
| --- | --- |
 Nagqun sijainti (oranssilla) Tiibetin autonomisella alueella (vaaleaoranssilla).
 Koordinaatit: 31°28′36″N, 92°03′34″E 
Valtio:  Kiina
Autonominen alue:  Tiibetin autonominen alue
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  450 537 km²
Väkiluku (2010):  462 381
Aikavyöhyke:  UTC+8
Postinumero:  852000
Suuntanumero(t):  0896
Rekisterikilpi:  藏E
Infobox OKVirheellinen NIMI-arvo: 
Nagqu (tiibetiksi ནག་ཆུ་ཁྱེར, Nagqu Chongkyêr; kiin. 那曲市, Nàqū Shì) on prefektuuritason kaupunki Kiinan Tiibetin autonomisella alueella. Kaupungin pinta-ala on 450 537 neliökilometriä ja väkiluku 462 381 (vuonna 2010). Kaupungin päähallintopaikka on Senin kaupunkipiiri, jonka keskusta sijaitsee linnuntietä noin 220 kilometriä autonomisen alueen pääkaupunki Lhasasta pohjoiskoilliseen.
Hallinnollinen jako

Piirikuntatasolla prefektuuritason kaupunki jakautuu yhteen kaupunkipiiriin ja kymmeneen piirikuntaan.
| Nagqun prefektuurin hallinnollinen jako piirikuntatasolla |
| --- | --- | --- | --- | --- | --- |

| # | Nimi | Tiibetin kieli | Tiibetin pinyin | Kiinan merkit | Pinyin |
Kaupunkipiiri
| 1 | Seni | གསེར་རྙེད་ཆུས། | Seni Qü | 色尼区 | Sèní Qū |
Piirikunnat
| 2 | Lhari | ལྷ་རི་རྫོང་། | Lhari Zong | 嘉黎县 | Jiālí Xiàn |
| 3 | Biru | འབྲི་རུ་རྫོང་། | Biru Zong | 比如县 | Bǐrú Xiàn |
| 4 | Nyainrong | སྙན་རོང་རྫོང་། | Nyainrong Zong | 聂荣县 | Nièróng Xiàn |
| 5 | Amdon piirikunta | ཨ་མདོ་རྫོང་། | Amdo Zong | 安多县 | Ānduō Xiàn |
| 6 | Xainza | ཤན་རྩ་རྫོང་། | Xainza Zong | 申扎县 | Shēnzhā Xiàn |
| 7 | Sog | སོག་རྫོང་། | Sog Zong | 索县 | Suǒ Xiàn |
| 8 | Baingoin | དཔལ་མགོན་རྫོང་། | Bangoin Zong | 班戈县 | Bāngē Xiàn |
| 9 | Baqên | སྦྲ་ཆེན་རྫོང་། | Baqên Zong | 巴青县 | Bāqīng Xiàn |
| 10 | Nyima | ཉི་མ་རྫོང་། | Nyima Zong | 尼玛县 | Nímǎ Xiàn |
| 11 | Conyi/Shuanghu | མཚོ་གཉིས་རྫོང་། | Conyi Zong | 双湖县 | Shuānghú Xiàn |
Galleria

Nagqun rautatieasema.
Ylätasankomaisemaa Seni kaupunkipiirissä.
Namtso (Namjärvi) ja pyhäkivi rannalla.
Pyhiinvaeltaja.
Aiheesta muualla

Kuvia tai muita tiedostoja aiheesta Nagqu Wikimedia Commonsissa
Nakchu (Naqu) Travel Guide (englanniksi) (travelchinaguide.com)
Kotelopalkkisilta

Kotelopalkkisiltaa alta nähtynä
Kotelopalkkisilta on palkkisiltatyyppi, jossa kantavana vaakarakenteena ovat pituussuuntaiset palkit  (puuta, teräsbetonia, terästä) ja näiden päällä varsinainen pintarakenne. Lyhyen sillan palkit voivat olla umpinaisia, mutta pitkiin siltoihin käytetään kotelopalkkeja. Palkit kannatetaan päistään päätymuureilla ja mahdollisesti väliltä pilareilla tai silta-arkuilla.
Lapinlahden silta Helsingissä ja Kiiminkijoen silta Haukiputaalla ovat esimerkkejä kotelopalkkisillasta. Bendorfer Brücke, Reinin ylittävä silta Saksassa oli valmistuessaan lajiltaan maailman pisin, nykyäänkin maansa pisin.
Wikimedia Commonsissa on kuvia tai muita tiedostoja aiheesta .
Käännös suomeksi
Natalie Jane Prior

Natalie Jane Prior (s. 1963) on australialainen lasten ja nuorten fantasiakirjailija. Suomessa Priorilta  on julkaistu Lili Väkevä -sarjaa.
Suomennetut teokset

Lili Väkevä-sarja:
Lili Väkevä ja Tuhkalan Lohikäärme (Lily Quench and the Dragon of Ashby) Suom. Sirpa Kähkönen, 2003, Otava.
Lili Väkevä ja Mustat vuoret (Lily Quench and the Black Mountains) Suom. Sirpa Kähkönen, 2004, Otava.
Lili Väkevä ja Rämelinnan aarre (Lily Quench and the Treasure of Mote Ely, 2002). Suom. Sirpa Kähkönen, 2004, Otava.
Aiheesta muualla

lilyquench.com (Arkistoitu – Internet Archive). (englanniksi)
Kotelo

Kotelo voi tarkoittaa seuraavia:
kotelo, hyönteisten, esimerkiksi perhosten täydelliseen muodonvaihdokseen kuuluva lepovaihe
rasia, jossa jotakin säilytetään
tietokoneen kotelo tai muun teknisen laitteen vastaava suojakuori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kotelo”, voi hakea sivunnimihaulla, laajalla sivunnimihaulla tai tekstihaulla.
Natalie J. Robb

| Natalie J>  Robb.Henkilötiedot |
| --- | --- |
Koko nimi:  Natalie Joy Robb
Syntynyt: 3. joulukuuta 1974 (ikä 49)  Bellshill, Glasgow, Skotlanti
Ammatti:  näyttelijä
Näyttelijä
Taiteilijanimet:  Natalie Robb
Aktiivisena:  1992–
Merkittävät roolit:  Andrea Dunbar (The Bill) Moira Barton (Emmerdale)
Aiheesta muualla
IMDb 
Natalie Joy Robb (s. 3. joulukuuta 1974 Bellshill, Glasgow, Skotlanti) on brittiläinen näyttelijä, joka tunnetaan televisiosarjasta Emmerdale.
Ura

Robb oli vasta yhdeksänvuotias esiintyessään ensimmäisen kerran televisiossa.
Robb aloitti näyttelemisen televisiossa televisiosarjojen Taggart ja Take the High Road myötä 1990-luvun alussa. Sittemmin hän on pääosin esiintynyt televisiosarjoissa, kuten Lontoo liekeissä, Tohtorit, Holby Cityn sairaala, EastEnders ja Hiljainen todistaja. The Bill -sarjassa Robb esitti peitetöitä tekevää poliisia Andrea Dunbaria.
Robb on tehnyt myös muutaman elokuvaroolin: Good Girl, Bad Girl, Kitchen ja The Shepherd: Border Patrol.
Vuonna 2009 hän alkoi näyttelemään Moira Bartonia (myöhemmin Moira Dingle) televisiosarjassa Emmerdale ja ollut siitä lähtien sarjan vakituinen näyttelijä.
Yksityiselämä

Robb kertoi vuonna 2020 seurustelevansa Jonny McPhersonin kanssa, joka näyttelee Emmerdalessa lääkäri Liam Cavanaghia.
Mörbylånga

| Mörbylånga |
| --- | --- |
 Mörbylångan satamaa.
 Mörbylånga
 Koordinaatit: 56°31′27″N, 16°23′1″E 
Valtio:   Ruotsi
Lääni:  Kalmarin lääni
Maakunta:  Öölanti
Kunta:  Mörbylångan kunta
Pinta-ala:  
 – Maa:  2,44 km²
Väkiluku:  1 780
 – Väestötiheys:  729,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Mörbylånga on samannimisen Mörbylångan kunnan keskustaajama. Se sijaitsee Kalmarin läänissä ja Öölannin historiallisessa maakunnassa Etelä-Ruotsissa. Vuoden 2010 lopussa taajamassa oli 1 780 asukasta.
Mörbylånga oli aikaisemmin kauppala.
Väestönkehitys

| Mörbylångan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 952 | 952 |
| 1965 | 1965 |    | 967 | 967 |
| 1970 | 1970 |    | 1 352 | 1 352 |
| 1975 | 1975 |    | 1 592 | 1 592 |
| 1980 | 1980 |    | 1 874 | 1 874 |
| 1990 | 1990 |    | 1 952 | 1 952 |
| 1995 | 1995 |    | 1 954 | 1 954 |
| 2000 | 2000 |    | 1 787 | 1 787 |
| 2005 | 2005 |    | 1 784 | 1 784 |
| 2010 | 2010 |    | 1 780 | 1 780 |
Lähde: Statistiska centralbyrån (SCB). Mörbylånga kasvoi yhteen Mörbylånga Byn kanssa vuonna 1970.
Aiheesta muualla

Wikimedia Commonsissa on kuvia tai muita tiedostoja aiheesta .
Kalmarin läänin kuntien keskustaajamat
Kim Myong-won

| Henkilötiedot |
| --- | --- | --- |
Syntymäaika: 15. heinäkuuta 1983
Syntymäpaikka: Pjongjang, Pohjois-Korea
Pelipaikka: Hyökkääjä tai maalivahti
Pituus: 180 cm
Seura
Seura: Amrokgang
Seurat
| Vuodet | Seura | O (M) |
| 2003- | Amrokgang |  |
Maajoukkue
| 2003- |  Pohjois-Korea | 9 (0)  |
Kim Myong-won (kor. 김명원; s. 15. heinäkuuta 1983 Pjongjang) on pohjoiskorealainen jalkapalloilija, joka pelaa hyökkääjänä tai maalivahtina. Hän edustaa Amrokgang-nimistä seuraa, jossa hän on pelannut vuodesta 2003 saakka.
Kim oli Pohjois-Korean maajoukkueen mukana MM-kisoissa 2010, mutta ei pelannut turnauksessa otteluakaan. Hänet valittiin turnaukseen lähinnä hyökkääjäksi, mutta koska hänet oli merkitty maalivahdiksi, FIFA tiedotti, että Kim olisi saanut pelata vain maalivahtina. Hän on kuitenkin tiettävästi ollut maalivahtina Pohjois-Korean liigassa, sillä kerrotaan, että hän on eräässä ottelussa torjunut kolme rangaistuspotkua.
Pöytävuori

Etelä-Amerikan pöytävuorista, kuten kuvan Roraimasta käytetään nimitystä tepui.
Pöytävuori eli mesa on eroosion synnyttämä laakea, yleensä jyrkkärinteinen ympäristöään korkeampi kohta.
Pöytävuoret syntyvät, kun vaakasuuntaan kerrostuneet kalliot ensin liikkuvat tektonisen toiminnan takia ja sitten eroosio kuluttaa kovia kivilajeja ympäröivät pehmeämmät kivilajit pois.
Etelä-Amerikassa pöytävuoria kutsutaan nimellä tepui. Niiden laella on eriytynyt omia kasvi- ja eläinlajejaan, koska ne ovat olleet niin pitkään eristyksissä vuorten alla levittäytyvästä sademetsästä.
Roraima, Kukenan ja Auyantepui ovat näitä eteläamerikkalaisia tepuita. Muita tunnettuja pöytävuoria ovat Pöytävuori Etelä-Afrikassa Kapkaupungin lähellä, Debre Damo Etiopiassa, Mount Conner Australiassa ja Brown Bluff Etelämanterella. Herðubreið Islannissa on vulkaaninen tulivuori (tuya), joten sen syntytapa poikkeaa muista pöytävuorista.
Pieneksi ja kapeaksi kulunutta pöytävuorta kutsutaan butteksi.
Aiheesta muualla

Kuvia tai muita tiedostoja aiheesta Pöytävuori Wikimedia Commonsissa
Mönsterås

| Mönsterås |
| --- | --- |
 Mönsteråsin rautatieasema.
 Mönsterås
 Koordinaatit: 57°2′34″N, 16°26′50″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Mönsteråsin kunta
Pinta-ala:  
 – Maa:  4,10 km²
Väkiluku:  4 731
 – Väestötiheys:  1 153,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Mönsterås on samannimisen Mönsteråsin kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 4 731 asukasta.
Mönsterås oli 1970-luvun alun kuntauudistukseen asti kauppala.